Document ID: 32000D0343

Απόφαση της Επιτροπής
της 2ας Μαΐου 2000
σχετικά με την τροποποίηση της απόφασης 93/693/ΕΟΚ για την κατάρτιση καταλόγου των κέντρων συλλογής σπέρματος, τρίτων χωρών, τα οποία έχουν εγκριθεί για την εξαγωγή σπέρματος οικόσιτων βοοειδών στην Κοινότητα
[κοινοποιηθείσα υπό τον αριθμό Ε(2000) 1142]
(Κείμενο που παρουσιάζει ενδιαφέρον για τον ΕΟΧ)
(2000/343/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 1,
Εκτιμώντας τα ακόλουθα:
(1) Η απόφαση 93/693/ΕΟΚ της Επιτροπής(2), όπως τροποποιήθηκε τελευταία από την απόφαση 2000/31/ΕΚ(3), καταρτίζει κατάλογο των κέντρων συλλογής σπέρματος τα οποία έχουν εγκριθεί για την εξαγωγή σπέρματος κατοικίδιων βοοειδών από τις τρίτες χώρες στην Κοινότητα.
(2) Οι αρμόδιες κτηνιατρικές αρχές της Νέας Ζηλανδίας και της Ελβετίας έχουν διαβιβάσει αιτήματα για προσθήκη στον κατάλογο των κέντρων συλλογής σπέρματος τα οποία είναι επίσημα εγκεκριμένα για την εξαγωγή σπέρματος οικόσιτων βοοειδών στην Κοινότητα.
(3) Οι αρχές της Νέας Ζηλανδίας και της Ελβετίας έχουν παράσχει στην Επιτροπή εγγυήσεις σχετικά με την τήρηση των απαιτήσεων που προβλέπονται στο άρθρο 9 της οδηγίας 88/407/ΕΟΚ.
(4) Κατά συνέπεια, απαιτείται να τροποποιηθεί ο κατάλογος των εγκεκριμένων κέντρων στην Νέα Ζηλανδία και στην Ελβετία.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα της απόφασης 93/693/ΕΟΚ προστίθενται τα ακόλουθα δύο κέντρα συλλογής σπέρματος για τη Νέα Ζηλανδία και την Ελβετία αντιστοίχως:
ΘΕΣΗ ΠΙΝΑΚΑ
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 2 Μαΐου 2000.

Labels: 3
7
18
6